ایس ایم ظفر

سید محمد ظفر (6 دسمبر 1930ء - 19 اکتوبر 2023ء)،  پاکستان کے انسانی حقوق کے کارکنوں میں سے ایک تھے وہ ایک مشہور وکیل (سینئر ایڈووکیٹ سپریم کورٹ) اور ایک سیاست دان اور سینیٹ آف پاکستان کے رکن تھے۔ وہ کچھ عرصہ تک پاکستان مسلم لیگ (ق) سے وابستہ رہے۔

ابتدائی زندگی اور تعلیم
ان کا مکمل نام سید محمد ظفر تھا اور  6 دسمبر 1930ء کو رنگون، برما میں پیدا ہوئے۔ ابتدائی تعلیم رنگون میں حاصل کی۔
وہاں کے حالات کشیدہ ہوئے تو پنجاب آ گئے، شکر گڑھ کے نزدیک چک قاضیاں ان کا آبائی علاقہ تھا، شکر گڑھ سے 1945ء میں میٹرک کیا ، بعد ازاں انٹر اور قانون کی تعلیم لاہور سے حاصل کی، گورنمنٹ کالج لاہور میں قیام پاکستان سے دو سال پہلے داخلہ لیا اور قیام کے دو سال بعد گریجویشن مکمل کی اور 2002ء میں اولڈ رارین ایسوسی ایشن کے صدر بھی رہے۔

سیاسی زندگی
1950ء میں وکالت شروع کی۔ 1965ء کی پاک بھارت جنگ کے دوران پاکستان کے وزیر قانون تھے۔ 19؍ستمبر 1965ء کو اقوامِ متحدہ کی سیکورٹی کونسل میں اُنہوں نے جنگ بندی کی قرارداد کو مسئلہ کشمیر کے حل سے مشروط کرایا۔ انہوں نے اقوامِ متحدہ کے ہیومن رائٹس کمیشن سے بھی خطاب کیا۔

وہ 35 برس کی عمر میں ایوب کابینہ میں قانون و پارلیمانی امور کے مرکزی وزیر بنے۔ کئی اہم ملکی اور بین الاقوامی مقدموں میں کامیابی حاصل کی۔ 2003ء سے 2012ء تک سینٹ کے ممبر رہے۔ 2004ء سے 2012ء تک ہمدرد یونیورسٹی کے چانسلر کی ذمہ داریاں بھی ادا کیں۔

اعزازات
2011ء میں انہیں صدارتی ایوارڈ نشان امتیاز سے نوازا گیا۔

وفات
ایس ایم ظفر 19 اکتوبر 2023ء کو 92 سال کی عمر میں انتقال کر گئے۔

تصانیف
میرے مشہور مقدمے
عدالت میں سیاست
عوام، پارلیمنٹ اور اسلام’
سینیٹر ایس ایم ظفرکی کہانی
ڈکٹیٹر کون؟
تذکرے اور جائزے
پاکستان بنام کرپشن
عوام کی عدالت میں
غیب سے مضامین
“Be a Competent Lawyer” ‘ “Through the Crisis (1971)
”‘ “Haj- AJourney in Obedience” ‘ “Understanding Statues(1997)
 ” “Dialouge on the political chess Board”

حوالہ جات

بیرونی روابط 
August/September 1996, Page 78 Meet the Pakistanis S.M. Zafar—An Effective Legal Advocate for Human Rights by Richard H. Curtiss

بقید حیات شخصیات
1930ء کی پیدائشیں
مجلس ایوان بالا پاکستان کے ارکان
پاکستانی فعالیت پسند برائے انسانی حقوق
پاکستانی وکلا
پاکستان مسلم لیگ (ق) کے سیاست دان
ضلع نارووال کی شخصیات
پنجابی شخصیات
Short description is different from Wikidata
لاہوری شخصیات
پاکستانی فعالیت پسند برائے شہری حقوق